Mandla Mandela: “Ek is onskuldig”Mandla Mandela Oudpresident Nelson Mandela se kleinseun, Mandla, het gesê hy is onskuldig en sal Vrydag homself in die hof verdedig. Maroela Media het Sondag berig Mandla gaan na verwagting van aanranding en die rig van ŉ vuurwapen aangekla word, nadat hy vroeër vanjaar ŉ onderwyser aangerand het. Hy het glo in Oktober vanjaar ŉ vuurwapen op die onderwyser gerig nadat die onderwyser glo teen een van Mandla se gaste se motors gebots het. Mandla was in ŉ ander motor. Hy het die onderwyser glo ook aangerand. Mlamli Ngudle, die onderwyser, moes glo na die voorval ŉ noodoperasie ondergaan om ŉ bloedklont van sy brein te verwyder. Lees meer hier. Die Nasionale Vervolgingsgesag (NVG) het twee maande ná die voorval besluit om hom te vervolg. Mandla het gesê hy gaan homself Vrydag in die Mthatha-streekshof verdedig, maar glo hy is ŉ teiken omdat hy ŉ bekende van het. Ngudle gaan na verwagting Vrydag in die hof getuig.